ai4bharat/Pralekha huggingface dataset:
ఆర్థిక మంత్రిత్వ శాఖ
న్యూ డెవలప్ మెంట్ బాంక్ ప్రత్యేక గవర్నర్ల బోర్డ్ సమావేశానికి వీడియో కాన్ఫరెన్స్ ద్వారా హాజరైన శ్రీమతి నిర్మలా సీతారామన్
న్యూ డెవలప్ మెంట్ బాంక్  ప్రత్యేక గవర్నర్ల బోర్డు సమావేశానికి కేంద్ర ఆర్థిక, కార్పొరేట్ వ్యవహారాల శాఖామంత్రి శ్రీమతి నిర్మలా సీతారామన్ ఈ రోజు ఢిల్లీలో జరిగిన వీడియో కాన్ఫరెన్స్ ద్వారా హాజరయ్యారు.
ఎన్ డి బి కి తరువాత అధ్యక్షుణ్ణి ఎన్నుకోవటం, వైస్ ప్రెసిడెంట్, చీఫ్ రిస్క్ ఆఫీసర్ నియామకం, సభ్యత్వ విస్తరణ వంటివి అజెండాలో ఉన్నాయి.
ఆర్థిక మంత్రి ప్రారంభోపన్యాసం చేస్తూ మౌలిక సదుపాయాల కల్పనకు నిధులు సమకూర్చడంలో ఎన్ డి బి పాత్రను ప్రశంసించారు. అది భారత్ సహా సభ్య దేశాల అభివృద్ధి ఎజెండా మీద సానుకూల ప్రభావం చూపిందన్నారు. సభ్య దేశాలకు చెందిన 166౦ కోట్ల డాలర్ల విలువ చేసే 55 ప్రాజెక్టులను ఎన్ డి బి అతి స్వల్ప కాలంలోనే ఆమోదించగలిగిందని, ఇది చెప్పుకోదగిన విషయమని అన్నారు. తోటి ఎం డి బి లతో భుజం భుజం కలిపి పనిచేస్తూ తనకంటూ ఒక ప్రత్యేక స్థానాన్ని ఏర్పరచుకోగలిగిందను కూడా శ్రీమతి సీతారామన్ ప్రస్తావించారు.
పదవీకాలం పూర్తి చేసుకున్న ఎన్డీబీ ప్రెసిడెంట్ శ్రీ కెవి కామత్ సేవలను మంత్రి ఈ సందర్భంగా కొనియాడారు. 2014 లో బ్రిక్స్ నాయకులు వెల్లడించిన విజన్ కు ఒక రూపమిచ్చి చాలా వేగంగా ఆచరణలో పెట్టటం ఆయన ఆధ్వర్యంలో సాగినదేనని గుర్తు చేశారు. కోవిడ్-19 కు చురుగ్గా స్పందిస్తూ కోవిడ్-19 అత్యవసర ఋణ పథకం రూపొందించినందుకు ఆయన ఎప్పటికీ గుర్తుండిపోతారన్నారు.
(అధ్యక్షునిగా కొత్తగా ఎన్నికైన బ్రెజిల్ దేశస్తుడుశ్రీ బ్మార్కోస్ ట్రొయ్ జో ను ఆర్థికమంత్రి అభినందించారు. అదే విధంగా వైస్ ప్రెసిడెంట్ గా, చీఫ్ రిస్క్ ఆఫీసర్ గా కొత్తగా నియమితుడైన భారతీయుడు శ్రీ అనిక్ కిశోరాను కూడా అభినందించారు. కొత్త నాయకత్వం మీద తనకెంతో నమ్మకముందని, ఎన్దీబీని మరింత వేగంగా ముందుకు నడిపించటంలో వాళ్ళ సారధ్యంలో ఎంతగానో కృషి జరుగుతుందని ఆశిస్తున్నానని చెప్పారు. సభ్యులకు ఋణాలివ్వటంలోను, పారదర్శకతలోను, అంతర్గత విశ్వసనీయతలోను, సమర్థమైన లక్ష్య సాధనలోను ఎన్దీబీ తన బాధ్యత నెరవేరుస్తుందని ఆశాభావం వ్యక్తం చేశారు. బ్రిక్స్ విలువల పరిరక్షణ, ఎన్డీబీని అంతర్జాతీయ అభివృద్ధి సంస్థగా తీర్చిదిద్దటమనే జంట లక్ష్యాల సాధనే పరమావధిగా ఉండాలని ఆమె సూచించారు.
నూతన మరియు పునరుత్పాదక శక్తి మంత్రిత్వ శాఖ
నూతన, ఇంకా నవీకరణ యోగ్య శక్తి రంగం లో సాంకేతిక పరమైన ద్వైపాక్షిక సహకారం అంశం లో భారతదేశాని కి మరియు ఫ్రాన్స్ కు మధ్య ఎంఒయు కు ఆమోదం తెలిపిన మంత్రివర్గం
నూతన, ఇంకా నవీకరణ యోగ్య శక్తి రంగం లో సాంకేతిక పరమైన ద్వైపాక్షిక సహకారం అంశం లో భారతదేశాని కి మరియు ఫ్రాన్స్ కు మధ్య అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ ఎంఒయు పై 2018 వ సంవత్సరం అక్టోబర్ 3 వ తేదీ నాడు సంతకాలయ్యాయి.
ప్రధానాంశాలు
నూతన, మరియు నవీకరణ యోగ్య శక్తి సంబంధిత అంశాల లో పరస్పర ప్రయోజనం, సమానావకాశాలను ఇచ్చిపుచ్చుకోవడం ప్రాతిపదికలు గా ఉండేటటువంటి ఒక సహకార పూర్వక సంస్థాగత సంబంధాన్ని ప్రోత్సహించడం తో పాటు సాంకేతిక పరమైన ద్వైపాక్షిక సహకారాన్ని కూడా ప్రోత్సహించేందుకు ఒక ప్రాతిపదిక ను నెలకొల్పుకోవాలని భారతదేశం, ఫ్రాన్స్ లు ధ్యేయం గా పెట్టుకొన్నాయి. సంయుక్త పరిశోధక కార్యాచరణ బృందాలు, ప్రయోగాత్మకమైన పథకాలు, అధ్యయన యాత్ర, కెపాసిటీ బిల్డింగ్ ప్రోగ్రామ్స్, కేస్ స్టడీస్ మరియు అనుభవాన్ని/ప్రావీణ్యాన్ని ఒక పక్షానికి మరొక పక్షం ఇచ్చిపుచ్చుకోవడం ఈ సాంకేతిక పరమైన సహకారం పరిధి లోకి వస్తాయి.
లాభాలు
ఈ ఎంఒయు భారతదేశాని కి, ఫ్రాన్స్ కు మధ్య ద్వైపాక్షిక సహకారాన్ని బలోపేతం చేయడం లో సహాయకారి కాగలదు.
(
|
ఆరోగ్య, కుటుంబ సంక్షేమ మంత్రిత్వ శాఖ
|
రుతుపవనాల కాలంలో వెక్టర్ బోర్న్ వ్యాధుల  నివారణ, అదుపునకు రాష్ర్టాల సంసిద్ధతను వర్చువల్ గా సమీక్షించిన కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవీయ
అంతర్గత సంసిద్ధతను కూడా సమీక్షించుకోవాలని, తగు నివారణ చర్యల కోసం సమాజాల్లో చైతన్యం పెంచాలని రాష్ర్టాలకు అభ్యర్థన
వర్షాకాల సీజన్ కు ముందు కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవీయ మలేరియా, డెంగ్యూ, చికున్ గున్యా, కాలా అజర్, జపనీస్ ఎన్ సెఫలైటిస్ వంటి పరాన్నభుక్కుల ద్వారా వ్యాపించే వ్యాధులను నిరోధించి, అదుపు చేయడంలో రాష్ర్టాలు ఏ మేరకు సిద్ధంగా ఉన్నాయి అన్న విషయం వర్చువల్ సమావేశంలో సమీక్షించారు. సిక్కిం ముఖ్యమంత్రి, 22 రాష్ర్టాల ఆరోగ్య శాఖ మంత్రులు, ప్రిన్సిపల్ కార్యదర్శులు , ఎండి ఎన్ హెచ్ ఎం, రాష్ర్టాల సీనియర్ అధికారులు వర్చువల్ విధానంలో ఈ సమావేశంలో పాల్గొన్నారు. ఎంఓహెచ్ ఎఫ్ డబ్ల్యు ఆఫీసర్ ఆన్ స్పెషల్ డ్యూటీ శ్రీ సుధాంశు పంత్ కూడా ఈ సమావేశంలో పాల్గొన్నారు.
ముందస్తు సంసిద్ధత, ఉమ్మడి కృషి ప్రాధాన్యతను నొక్కి చెబుతూ “ఆరోగ్య అవసరాలను ముందుగానే గుర్తించి వాటిని ఎదుర్కొనేందుకు క్రియాశీలమైన సంసిద్ధత, సమయం కన్నా ముందుగానే తగినన్ని ఏర్పాట్లు చేయడం వల్ల మనం సమర్థవంతంగా వ్యాధుల భారాన్ని తగ్గించగలుగుతాం” అని కేంద్ర ఆరోగ్య మంత్రి అన్నారు.
వ్యాధుల భారాన్ని తగ్గించేందుకు రాష్ర్టాల ఆరోగ్య మౌలిక వసతుల కోసం కేటాయించిన నిధులను రాష్ర్టాలు పూర్తి స్థాయిలో వినియోగించుకోవాలని కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవీయ ఉద్ఘాటించారు. అలాగే వ్యాధులను వ్యాపింపచేసే క్రిములు పెరగడాన్ని నివారించి, అదుపు చేయడంలోను; సమాజంలో చైతన్యం పెంచి వారి సహకారం తీసుకోవడంలోను తాము నవ్య దృక్పథంతో తీసుకున్న చర్యలు, ఉత్తమ ప్రమాణాలను; ఇతర రాష్ర్టాలతో పంచుకోవాలని డాక్టర్ మాండవీయ సూచించారు. ఇందుకు దీటుగా గ్రామాల్లో ఆ వ్యాధుల గురించి గ్రామాలు, పాఠశాలలు, పరిసరాల్లో తగు కార్యక్రమాలను నిర్వహించాలని, ప్రజలు అనుసరించాల్సిన ప్రవర్తనా నియమావళిని ప్రచారం చేయాలని ఆయన కోరారు.
కేసులను ఎప్పటికప్పుడు ప్రకటించి, కేసుల నిర్వహణ, ఐఇసి/ సామాజిక సమీకరణ ప్రచారంలో అందరినీ భాగస్వాములను చేసే విషయంలో ఆయుష్మాన్ భారత్-ఆరోగ్య, వెల్ నెస్ కేంద్రాలను కూడా భాగస్వాములను చేయాలని రాష్ర్టాలకు సూచించారు. అలాగే రాష్ర్టాలు కోరిన మేరకు ప్రత్యేక ఔషధాలు/ డయాగ్నస్టిక్ సాధనాలు సకాలంలో సమర్థవంతంగా పంపిణీ చేస్తామని రాష్ర్టాలకు హామీ ఇచ్చారు.
కొన్ని జిల్లాల్లో ఆ వ్యాధుల భారాన్ని తగ్గించి, నిర్మూలించడంలో పలు రాష్ర్టాల కృషిని ఆరోగ్య మంత్రి ప్రశంసించారు. వ్యాధులపై చైతన్యం పెంచేందుకు, సామాజిక భాగస్వామ్యానికి చేసిన ప్రచారం; సకాలంలో నిఘా వేసి, చికిత్సలు చేయడానికి తాము తీసుకున్న చర్యలను రాష్ర్టాలు ఇతరులతో పంచుకున్నాయి.
క్రిముల ద్వారా సంక్రమించే వ్యాధులు ఆరు రకాలు . లింఫటిక్ ఫైలేరియాసిస్ మినహా మిగతావి సీజన్ల వారీగా వ్యాపించి, విజృంభించే వ్యాధులు. సాధారణంగా రుతుపవనాల సమయంలోను, అవి రావడానికి ముందుగాను వ్యాపిస్తూ ఉంటాయి. నేషనల్ సెంటర్ ఫర్ వెక్టర్ బోర్న్ డిసీజెస్ కంట్రోల్  ఇలాంటి వ్యాధుల నివారణ, అదుపునకు విధానాలు/ మార్గదర్శకాలు రూపొందించడంతో పాటు వ్యాధుల నివారణ, అదుపునకు అవసరమైన సాంకేతిక, ఆర్థిక సహాయ  చర్యలను సిఫారసు చేస్తుంది.
జాయింట్ కార్యదర్శి శ్రీ రాజీవ్ మాంఝి, డైరెక్టర్ డాక్టర్ తను జైన్, ఆరోగ్య సర్వీసుల డైరెక్టర్ జనరల్ డాక్టర్ అతుల్ గోయెల్, కేంద్ర ఆరోగ్య మంత్రిత్వ శాఖకు చెందిన ఇతర సీనియర్ అధికారులు కూడా ఈ వర్చువల్ సమావేశంలో పాల్గొన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
216.41 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.07 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 46,848
గత 24 గంటల్లో నమోదయిన కొత్త కేసులు 5,747
ప్రస్తుత రికవరీ రేటు 98.71%
వారపు పాజిటివిటీ రేటు 1.74%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 216.41 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.07 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,794
|
|
రెండో డోసు
|
|
1,01,13,106
|
|
ముందు జాగ్రత్త డోసు
|
|
69,27,390
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,35,982
|
|
రెండో డోసు
|
|
1,77,09,540
|
|
ముందు జాగ్రత్త డోసు
|
|
1,34,76,576
|
|
12-14 ఏళ్ల వారు
|
|
మొదటి డోసు
|
|
4,07,90,629
|
|
రెండో డోసు
|
|
3,11,98,282
|
|
15-18 ఏళ్ల వారు
|
|
మొదటి డోసు
|
|
6,18,59,458
|
|
రెండో డోసు
|
|
5,28,13,182
|
|
18-44 ఏళ్ల వారు
|
|
మొదటి డోసు
|
|
56,10,40,711
|
|
రెండో డోసు
|
|
51,48,71,891
|
|
ముందు జాగ్రత్త డోసు
|
|
8,39,60,140
|
|
45-59 ఏళ్ల వారు
|
|
మొదటి డోసు
|
|
20,39,86,921
|
|
రెండో డోసు
|
|
19,67,40,923
|
|
ముందు జాగ్రత్త డోసు
|
|
4,40,80,159
|
|
60 ఏళ్లు పైబడినవారు
|
|
మొదటి డోసు
|
|
12,76,39,372
|
|
రెండో డోసు
|
|
12,29,96,782
|
|
ముందు జాగ్రత్త డోసు
|
|
4,51,14,712
|
|
ముందు జాగ్రత్త డోసులు
|
|
19,35,58,977
|
|
మొత్తం డోసులు
|
|
2,16,41,70,550
దేశవ్యాప్త క్రియాశీల కేసుల సంఖ్య 46,848. మొత్తం పాజిటివ్ కేసుల్లో ఇది 0.11 శాతం.
భారతదేశ రికవరీ రేటు 98.71 శాతంగా ఉంది. గత 24 గంటల్లో 5,618 మంది రోగులు కోలుకున్నారు. దీంతో, కోలుకున్న రోగుల సంఖ్య  4,39,53,374 కి పెరిగింది.
గత 24 గంటల్లో 5,747 కొత్త కేసులు నమోదయ్యాయి.
గత 24 గంటల్లో మొత్తం 3,40,211 పరీక్షలు చేశారు. దేశవ్యాప్తంగా ఇప్పటివరకు 89.12 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.74 శాతంగా, రోజువారీ పాజిటివిటీ రేటు 1.69 శాతంగా నమోదయ్యాయి.
వ్యవసాయ మంత్రిత్వ శాఖ
అసోంలో భారతీయ వ్యవసాయ పరిశోధన కేంద్రం
అసోంలో, ఐసీఏఆర్-భారతీయ వ్యవసాయ పరిశోధన కేంద్రం  ఏర్పాటు కోసం ప్రధాని శ్రీ నరేంద్ర మోదీ 2017 మే 26వ తేదీన శంకుస్థాపన చేశారు. మొత్తం 587 ఎకరాల్లో, విద్య-నివాస ప్రాంగణాల కోసం 45 ఎకరాల అభివృద్ధి జరిగింది. ప్రస్తుత పరిస్థితి ఈ క్రింది విధంగా ఉంది:
45 ఎకరాల సరిహద్దు గోడ, ప్రీఫ్యాబ్రికేటెడ్ భవన పనులు జరిగాయి.
విద్య-పరిపాలన భవనం, రహదారుల నిర్మాణం, స్థలం అభివృద్ధి ఈ ఏడాది ఫిబ్రవరిలో ప్రారంభమైంది.
అతిథిగృహం పనులకు అనుమతులు మంజూరయ్యాయి.
59 శాస్త్రవేత్తల ఖాళీలు మంజూరయ్యాయి. నలుగురు శాస్త్రవేత్తల నియామకం జరిగింది.
2015-16 విద్యా సంవత్సరం నుంచి, ఐఏఆర్ఐ-అసోం విద్యార్థులు ఐఏఆర్ఐ-న్యూదిల్లీలో ఏటా ఎంఎస్సీ డిగ్రీలో చేరుతున్నారు. ఇప్పటివరకు 55 మంది ఎంఎస్సీ విద్యార్థులు చేరారు. 28 మంది విద్య పూర్తి చేసుకోగా, 23 మంది ప్రస్తుతం చదువుతున్నారు. ఈశాన్య ప్రాంతానికి, ముఖ్యంగా అసోంకు సంబంధించిన క్షేత్రస్థాయి పరిశోధన పనులను ఈ ప్రాంతంలోని విద్యార్థులు నిర్వహిస్తారు.
ఐఏఆర్ఐ-గోగముఖ్లో 2020-21 విద్యా సంవత్సరాన్ని ప్రారంభించడానికి అన్ని ప్రయత్నాలు జరుగుతున్నాయి. కరోనా కారణంగా పనుల పురోగతి తీవ్రంగా ప్రభావితమైంది. భవిష్యత్తులో గోగముఖ్ ప్రాంగణానికి విద్యార్థులను తరలించే అవకాశం కరోనా పరిస్థితులపై ఆధారపడివుంది.
కేంద్ర వ్యవసాయ, రైతుల సంక్షేమ శాఖ మంత్రి శ్రీ నరేంద్ర సింగ్ తోమర్ ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
కేంద్ర ఆరోగ్యశాఖ మంత్రి డాక్టర్ హర్షవర్ధన్ ఈరోజు పాత ఢిల్లీ రైల్వేస్టేషన్లో ఇండియన్ రెడ్ క్రాస్సొసైటీతో కలిసి మాస్కులు, సబ్బులు పంచిపెట్టారు
మనం కోవిడ్పై పోరాటంలో త్వరలోనే 11 నెలలు పూర్తి చేసుకోబోతున్నాం. మనం పోరాటం మొదలు పెట్టినప్పటి నుంచి మన పెద్ద ఆయుధం మాస్కు, శానిటైజర్.
కేంద్ర ఆరోగ్య కుటుంబ సంక్షేమ శాఖ మంత్రి, ఇండియన్ రెడ్ క్రాస్ సొసైటీ  ఛైర్మన్ డాక్టర్హర్షవర్దన్ ఈరోజు పాత ఢిల్లీ రైల్వే స్టేషన్లో మాస్కులు, సబ్బులు పంచారు. మాస్కు ధరించడం, చేతులు శుభ్రం చేసుకోవడం ప్రాధాన్యత గురించి మాట్లాడుతూ డాక్టర్ హర్షవర్ధన్,“ మనం కోవిడ్ పై పోరాటంలో త్వరలోనే 11 నెలలు పూర్తి చేయబోతున్నాం.అప్పటినుంచి మనల్ని మనం రక్షించుకోవడానికి మనం అనుసరిస్తూ, ఇతరులు అనుసరించాల్సిందిగా కోరుతున్న అత్యంత ముఖ్యమైన మౌలిక సూత్రం పరిశుభ్రత, భౌతిక దూరం పాటించడం, కోవిడ్పై పోరాటంలో మన అత్యంత ముఖ్యమైన ఆయుధం మాస్కు, శానిటైజర్”
కార్యక్రమానికి హాజరైన ప్రతిఒక్కరూ మాస్కుధరించి ఉండడం పట్ల డాక్ఠర్హర్షవర్ధన్ అభినందించారు. “ మాస్క్, సబ్బు పంపిణీ వెనుక ఒక పెద్ద సందేశం ఉందని, దీని లక్ష్యం ఈ సందేశాన్ని మరింత ముందుకు తీసుకుపోవడమని ఆయన అన్నారు. ప్రభుత్వం వివిధ మార్గాలు, వివిధ కార్యకలాపాల ద్వారా కోవిడ్ వ్యతిరేక పోరాటంలో ముఖ్యభాగమైన శానిటైజర్ వాడడం మాస్కుధరించడం, రెండు గజాల దూరం పాటించడం సందేశాన్ని ముందుకు తీసుకుపోతున్నదని చెప్పారు. కూలీలు, టాక్సీయూనియన్లు త్రిచక్రవాహన యూనియన్లు ఈవిషయంలో అత్యంత ముఖ్యమైన పాత్ర పోషించనున్నాయని ఆయన అన్నారు.
ఇండియాలో కోవిడ్ పరిస్థితి గురించి మాట్లాడుతూ డాక్టర్ హర్ష వర్ధన్, కోవిడ్ పారామీటర్లలో సాధించిన ప్రగతిని ప్రముఖంగా ప్రస్తావించారు. ప్రపంచంలోనే ఇండియాలో అత్యంత ఎక్కువ కోవిడ్ రికవరీలు ఉ న్నాయని ఆయన అన్నారు. 2020 జనవరిలో ఒకే ఒక ల్యాబ్ ఉ న్నదశ నుంచి ప్రస్తుతం మనంకు 2,165 ల్యాబ్లు ఉన్నాయన్నారు. రోజూ మిలియన్ మంది ప్రజలకు కోవిడ్ పరీక్షలు నిర్వహిస్తున్నామన్నారు. ఇప్పటికి 14 కోట్ల కోవిడ్ నిర్ధారణ పరీక్షలు నిర్వహించామన్నారు. ఇదంతా ప్రభుత్వ నిరంతర కృషి, పట్టుదల మన కరోనాపై పోరాటయోధుల కృషి కి నిదర్శనమన్నారు.
ప్రధానమంత్రి శ్రీ నరేంద్రమోదీజీ మార్గనిర్దేశనంలో ఇండియా మాస్కులు, పిపిఇ కిట్లు, వెంటిలేటర్ల తయారీలో స్వావలంబన సాధించింది. 10 లక్షలకు పైగా పిపిఇ కిట్లు రోజూ ఇండియాలో తయారౌతున్నాయి. ప్రస్తుతం మన శాస్త్రవేత్తలు వాక్సిన్ పరిశోధనలో కీలక భూమిక పోషిస్లున్నారు.ఇది సకాలంలో అందుబాటులోకి వస్తుంది అని ఆయన అన్నారు.
దో గజ్ కీ దూరి పద్ధతిని పాటించాల్సిందిగా డాక్టర్ హర్షవర్ధన్ ప్రజలకు పిలుపునిచ్చారు. ఒక చిన్న నిర్లక్ష్యం,పొరపాటు తో తీవ్ర సమస్యలు ఏర్పడతాయి. ప్రపంచంలో మనదేశంలో మరణాల రేటు తక్కువ ఉన్నప్పటికీ, ఒక్కరు వ్యాధికి గురై మరణించినా అది వారి మిత్రులు, కుటుంబానికి ఎంతో నష్టం.ఇది నేను మనస్ఫూర్తిగా మీ అందరికీ చేస్తున్న విజ్ఞప్తి . ఈ సందేశాన్ని మీరు వీలైనంత ఎక్కువ మందికి వ్యాప్తి చేయండి అని ఆయన అన్నారు.
ఐఆర్సిఎస్ సెక్రటరీ జనరల్ ఆర్..కె.జైన్, ఢిల్లీ డి.ఆర్.ఎం ఎస్.సి. జైన్ ఈ కార్యక్రమానికి హాజరయ్యారు.
ప్రధాన మంత్రి కార్యాలయం
నేపాల్లోని లుంబినీలో మాయాదేవి ఆలయాన్ని సందర్శించిన ప్రధానమంత్రి
నేపాల్లో ఒకరోజు పర్యటనలో భాగంగా 2022 మే 16న ప్రధానమంత్రి శ్రీ నరేంద్ర మోదీ ముందుగా అక్కడి లుంబినీలోగల మాయాదేవి ఆలయాన్ని సందర్శించారు. గౌరవనీయులైన నేపాల్ ప్రధానమంత్రి షేర్ బహదూర్ దేవ్బా, ఆయన సతీమణి డాక్టర్ అర్జు రానా దేవ్బా కూడా ఆయనతోపాటు ఈ కార్యక్రమంలో పాల్గొన్నారు. ఈ సందర్భంగా బుద్ధుని కచ్చితమైన జన్మస్థలాన్ని సూచించే ఆలయ ప్రాంగణంలోని శిలవద్ద దేశాధినేతలిద్దరూ నివాళి అర్పించారు. అటుపైన బౌద్ధ సంప్రదాయాల ప్రకారం నిర్వహించిన పూజా కార్యక్రమాలకూ వారు హాజరయ్యారు.
ఆలయానికి సమీపంలోని అశోక స్తంభం వద్ద ప్రధానమంత్రులు ఇద్దరూ దీపారాధన చేశారు. క్రీస్తుపూర్వం 249లో అశోక చక్రవర్తి ప్రతిష్టించిన ఈ స్తంభం, లుంబినీ బుద్ధుని జన్మస్థలమని తెలిపే తొలి శిలాశాసనం ఇక్కడ కనిపిస్తుంది. ఈ కార్యక్రమం అనంతరం 2014లో బోధ్గయ నుంచి ప్రధాని మోదీ తీసుకెళ్లి బహూకరించగా లుంబినిలో నాటిన బోధి మొక్కకు ప్రధానులిద్దరూ నీరు పోశారు. చివరగా ఆలయంలోని సందర్శకుల పుస్తకంలో సంతకాలు చేశారు.
(
ప్రధాన మంత్రి కార్యాలయం
దీపిక కుమారి, అంకిత భగత్, కోమోలిక బారీ, అతను దాస్, అభిషేక్ వర్మ లు విలువిద్య క్రీడ ల ప్రపంచ కప్ లో రాణించినందుకు వారిని అభినందించిన ప్రధాన మంత్రి
దీపిక కుమారి, అంకిత భగత్, కోమొలిక బారీ, అతను దాస్, అభిషేక్ వర్మ లు విలువిద్య క్రీడల ప్రపంచ కప్ లో రాణించినందుకు ప్రధాన మంత్రి శ్రీ నరేంద్ర మోదీ వారికి అభినందన లు తెలిపారు.
‘‘గత కొన్ని రోజుల లో మన విలువిద్య క్రీడాకారులు ప్రపంచ కప్ లో బ్రహ్మాండమైన ప్రదర్శన ను కనబరిచారు. @ImDeepikaK, Ankita Bhakat, Komalika Bari, Atanu Das and @archer_abhishek లకు వారు సాధించిన విజయానికి గాను ఇవే నా అభినందనలు. ఈ గెలుపు ఈ రంగం లో వర్థమాన ప్రతిభావంతుల కు ప్రేరణ ను ఇవ్వగలుగుతుంది’’ అని ప్రధాన మంత్రి ఒక ట్వీట్ లో పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
భారీగా పెరిగిన కోవిడ్ పరీక్షలు; 15 కోట్లు దాటిన మొత్తం పరీక్షలు
గత 10 రోజుల్లోనే కోటి పరీక్షలు
11 రోజులుగా రోజూ కొత్త కేసులు 40,000 లోపు
ఐదురోజులుగా రోజువారీ మరణాలు 500 లోపు
ప్రపంచాన్ని వణికిస్తున్న కోవిడ్ మహమ్మారి మీద పొరులో భారతదేసం మరో మైలురాయి దాటింది. ఇప్పటివరకు మొత్తం 15 కోట్ల కోవిడ్ పరీక్షలు జరిపింది. గత 24 గంటలలోనే 9,22,959 శాంపిల్స్ పరీక్షించింది. దీంతో మొత్తం పరీక్షల సంఖ్య 15,07,59,726 కి చేరింది చివరి కోటి పరీక్షలు గడిచిన 10 రోజుల్లొనే జరిగాయి. సమగ్రంగా విస్తృతంగా పరీక్షలు జరుపుతూ రావటం వలన పాజిటివ్ కేసుల సంఖ్య తగ్గుతూ వచ్చింది.
వరుసగా 11 రోజులుగా కొత్త పాజిటివ్ కేసులు 40 వేల లోపే ఉండటం ద్వారా భారత్ మరో విజయం సాధించినట్టయింది. గత 24 గంటలలో దేశవ్యాప్తంగా కేవలం 31,521 కొత్త పాజిటివ్ కేసులు మాత్రమే నిర్థారణ జరిగాయి.
ఇదే 24 గంటల సమయంలో దేశవ్యాప్తంగా 37,725 మంది కొత్తగా కోలుకొని కోవిడ్ నుంచి బైటపడ్దారు. దీంతో చికిత్స పొందుతూ ఉన్నవారి సంఖ్య మరికొంత తగ్గింది. ప్రస్తుతం దేశంలో చికిత్సపొందుతున్న కోవిడ్ బాధితుల సంఖ్య 3,72,293 కాగా, ఇది దేశవ్యాప్తంగా నమోదైన మొత్తం పాజిటివ్ కేసులలో 3.81%
ఇప్పటివరకు కోలుకున్నవారి సంఖ్య 92.5 లక్షలు దాటి నేటికి 92,53,306 చేరింది. కోలుకున్నవారి శాతం 94.74% కి పెరిగింది. నమోదైన కేసులకూ, చికిత్సలో ఉన్న కేసులకూమధ్య తేడా క్రమంగా పెరుగుతూ వస్తోంది. ప్రస్తుతం ఆ తేడా 88,81,013 గా నమోదైంది. కొత్తగా కోలుకున్నవారిలో 77.30% కేవలం 10 రాష్ట్రాలు, కేంద్రపాలిత ప్రాంతాలకే చెందినవారున్నారు. మహారాష్టలో అత్యధికంగా 5,051 మంది కోలుకోగా, కేరళలో 4647 మంది, ఢిల్లీలో 4,177 మంది కోలుకున్నారు.
కొత్తగా పాజిటివ్ గా తేలిన కేసులలో 74.65% కేవలం 10 రాష్ట్రాలు, కేంద్ర పాలిత ప్రాంతాలకు చెందినవి. మహారాష్ట్రలో అత్యధికంగా 4,981 కేసులు, కేరళలో 4,875, పశ్చిమ బెంగాల్ లో 2,956 కేసులు వచ్చాయి.
గడిచిన 24 గంటలలో 412 మరణాలు నమోదు కాగా, అందులో 77.67% కేసులు కేవలం 10 రాష్ట్రాలు, కేంద్రపాలిత ప్రాంతాలలోనే నమోదయ్యాయి. 18.20%  మరణాలతో మహారాష్ట్ర మొదటి స్థానంలో ఉండగా 50 మరణాలతో ఢిల్లీ వాటా 12.13% ఉంది.
గత ఐదు రోజులుగా రోజువారీ మరణాల సంఖ్య 500 లోపే ఉంటూ వస్తున్నది.
మానవ వనరుల అభివృద్ధి మంత్రిత్వ శాఖ
భవిష్యత్తులో అవసరం అయ్యే మానవ వనరులను సిద్ధం చేయడానికి ప్రభుత్వం విద్య,నైపుణ్యాల అభివృద్ధికి ప్రాధాన్యత ఇస్తోంది .. కేంద్ర విద్యా మంత్రి
ఉత్పాదకతను పెంచడానికి మరియు ఆర్థిక వ్యవస్థను ముందుకు నడిపించడానికి నైపుణ్య సామర్థ్యాన్ని పెంపొందించుకోవడం కీలకం - శ్రీ ధర్మేంద్ర ప్రధాన్
'జీవనోపాధి కోసం ఉద్యోగాల కల్పన, పరిశ్రమల ఏర్పాటు' అనే అంశంపై సీఐఐ ఏర్పాటు చేసిన ప్రత్యేక సదస్సులో వర్చువల్ విధానంలో ప్రసంగించిన మంత్రి
ప్రధాన మంత్రి శ్రీ నరేంద్ర మోదీ నాయకత్వంలో ఆర్థిక వ్యవస్థ వేగంగా అభివృద్ధి చెందుతున్నదని కేంద్ర విద్య మరియు నైపుణ్య అభివృద్ధి మంత్రి శ్రీ ధర్మేంద్ర ప్రధాన్ అన్నారు. 'జీవనోపాధి కోసం ఉద్యోగాల కల్పన, పరిశ్రమల ఏర్పాటు' అనే అంశంపై సీఐఐ ఏర్పాటు చేసిన ప్రత్యేక సదస్సులో వర్చువల్ విధానంలో మంత్రి ప్రసంగించారు. దేశ ఆర్థిక వ్యవస్థ భవిష్యత్తులో మరింత బలపడుతుందని అన్నారు. ఉత్పాదకత పెరిగి ఆర్థిక వ్యవస్థ అభివృద్ధి చెందడానికి నైపుణ్య సామర్థ్యాన్ని పెంపొందించుకోవడం అవసరమని మంత్రి పేర్కొన్నారు.
21 శతాబ్దం నైపుణ్యాలతో యువతను సన్నద్ధం చేయడానికి నిరంతర ప్రయత్నాలు జరుగుతున్నాయని శ్రీ ప్రధాన్ అన్నారు. 2020 నూతన విద్యా విధానంలో పేర్కొన్న విధంగా విద్య, నైపుణ్యాభివృద్ధికి సమ ప్రాధాన్యత ఇచ్చే విధంగా కార్యక్రమాలను రూపొందిస్తున్నదని ఆయన వివరించారు. బలమైన విద్యా వ్యవస్థను రూపొందించడం ద్వారా ఆర్థికాభివృద్ధి సాధించడానికి నూతన విద్యా విధానం దోహద పడుతుందని శ్రీ ప్రధాన్ పేర్కొన్నారు.
విద్యా సంస్థలు, నైపుణ్యాభివృద్ధి కేంద్రాలపై కోవిడ్ చూపించిన ప్రభావాన్ని ప్రభుత్వం డిజిటల్ విద్యా విధానానికి ప్రాధాన్యత ఇచ్చి అధిగమించిందని శ్రీ ప్రధాన్ అన్నారు.సమీప భవిష్యత్తులో ప్రతి గ్రామాన్ని హై-స్పీడ్ ఇంటర్నెట్తో అనుసంధానం చేస్తామని చెప్పిన మంత్రి ఈ భారీ-స్థాయి డిజిటలైజేషన్ ప్రయత్నాలు నూతన విద్య, నైపుణ్యం మరియు వ్యవస్థాపక పర్యావరణ వ్యవస్థలకు రూపకల్పన చేస్తాయని అన్నారు.
సమాజాభివృద్ధిలో ఉపాధ్యాయులు ముఖ్యమైన పాత్ర పోషిస్తారని శ్రీ ప్రధాన్ అన్నారు. వవ సమాజ రూపురేఖలను సాంకేతికత తీర్చిదిద్దుతుందని ఆయన వివరించారు. సాంకేతిక పరిజ్ఞానం, సమాజంలో వస్తున్న మార్పులకు అనుగుణంగా ఉపాధ్యాయులు తమ నైపుణ్యాలకు పదును పెట్టి నైపుణ్యాలను పెంచుకోవాలని ఆయన అన్నారు.
"ఆజాది కా అమృత్ మహోత్సవ్ " జరుపుకుంటున్న సమయంలో భవిష్యత్తు అవసరాలకు అవసరమైన నైపుణ్యాలను సాధించి ఆత్మ నిర్భర్ భారత్ సాధనకు కృషి చేయాలని శ్రీ ప్రధాన్ సూచించారు. ఈ లక్ష్య సాధనకు భారతదేశం ఆర్ధికంగా అభివృద్ధి సాధించి ప్రపంచంలో అగ్రగామిగా నిలుస్తుందని అన్నారు. ఈ లక్ష్య సాధనకు పరిశ్రమలు సహకరించాలని మంత్రి కోరారు.
డిసిఎం శ్రీరామ్ లిమిటెడ్ ఛైర్మన్ మరియు సీనియర్ ఎండి శ్రీ అజయ్ శ్రీరామ్, సిఐఐ డైరెక్టర్ జనరల్ శ్రీ చంద్రజిత్ బెనర్జీ, ప్రథమ్ ఎడ్యుకేషన్ ఫౌండేషన్ డాక్టర్ గాయత్రి వాసుదేవన్ ఇతర పరిశ్రమ నిపుణులు సదస్సుకు హాజరయ్యారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మంత్రి డాక్టర్ జితేంద్ర సింగ్ను కలిసిన కేంద్ర విజిలెన్స్ కమిషనర్ సంజయ్ కొఠారి
సెంట్రల్ విజిలెన్స్ కమిషనర్గా శ్రీ సంజయ్ కొఠారి తన కొత్త కార్యాలయంలో బాధ్యతలు స్వీకరించిన తరువాత కేంద్ర సిబ్బంది, ప్రజా ఫిర్యాదులు, పెన్షన్లు, ప్రధాన మంత్రి కార్యాలయం శాఖ సహాయ మంత్రి డాక్టర్ జితేంద్ర సింగ్ను కలిశారు. అంతకు ముందు శ్రీ సంజయ్ కొఠారి
(భారత రాష్ట్రపతి కార్యదర్శిగా పని చేశారు. అవినీతి నిరోధక చట్టం ప్రకారం కేంద్ర విజిలెన్స్ కమిషన్ యొక్క అధికార పరిధిని కేంద్ర పాలిత భూభాగమై జమ్మూ కాశ్మీర్కు కూడా విస్తరించాలని డాక్టర్ జితేంద్ర సింగ్ మంత్రిని కోరారు.
ఆర్థిక మంత్రిత్వ శాఖ
ఎల్ఆర్ఎస్ కింద డెబిట్ / క్రెడిట్ కార్డు లావాదేవీలపై మూలస్థానంలో పన్ను వసూలుకు సంబంధించిన నిబంధనపై వివరణ
సరళీకరించిన రెమిటెన్స్ పథకం  కింద 2023 జూలై ఒకటో తేదీ నుంచి చిన్న లావాదేవీలపై మూలస్థానంలో పన్ను వసూళ్లకు  సంబంధించి అమలులోకి రానున్న నిబంధనలపై ఆవేదనలు చెలరేగాయి. పన్ను వసూళ్లలో విధానపరమైన గందరగోళాన్ని నివారించేందుకు ఇంటర్నేషనల్ డెబిట్ కార్డులు లేదా క్రెడిట్ కార్డులపై ఒక ఆర్థిక సంవత్సరంలో వ్యక్తిగత వినియోగదారులు రూ.7 లక్షల వరకు చేసే చెల్లింపులను టిసిఎస్ నుంచి మినహాయింపు ఇచ్చారని, వాటిపై ఎలాంటి టిసిఎస్ వర్తించదని ప్రభుత్వం వివరణ ఇచ్చింది.
అలాగే టిసిఎస్ విషయంలో విద్య, ఆరోగ్యపరమైన చెల్లింపులకు సంబంధించిన ప్రస్తుత ప్రయోజనాలు యథాప్రకారం కొనసాగుతాయి.
ఇందుకు సంబంధించిన నిబంధనల్లో , 2000) అవసరమైన మార్పులను ప్రత్యేకంగా జారీ చేయనున్నట్టు తెలిపింది.
-----
(Visitor Counter : 137
మంత్రిమండలి
విపత్తు నిర్వహణ రంగంలో సహకారంపై భారత్, తుర్క్మెనిస్థాన్ దేశాల మధ్య అవగాహన ఒప్పందాన్ని ఆమోదించిన - మంత్రిమండలి
విపత్తు నిర్వహణ రంగంలో సహకారంపై భారత్, తుర్క్మెనిస్థాన్ దేశాల మధ్య అవగాహన ఒప్పందం  పై సంతకాలు చేయడానికి ప్రధానమంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రిమండలి ఆమోదం తెలిపింది.
భారత్, తుర్క్మెనిస్తాన్ దేశాలు ఒకదానికొకటి విపత్తు నిర్వహణ యంత్రాంగాల నుండి ప్రయోజనం పొందే ఒక వ్యవస్థను ఏర్పాటు చేయడానికి ఈ ఎమ్.ఓ.యు. ప్రయత్నిస్తుంది. విపత్తు నిర్వహణ రంగంలో సంసిద్ధత, ప్రతిస్పందన, సామర్థ్య నిర్మాణ రంగాలను బలోపేతం చేయడంలో ఇది సహాయపడుతుంది.
పరస్పర ప్రయోజనకర ప్రాతిపదికన ఈ క్రింది రంగాలలో సహకారం కోసం ఈ ఎం.ఒ.యు. ను రూపొందించడం జరిగింది:
i. అత్యవసర పరిస్థితులను పర్యవేక్షించడం, అంచనా వేయడంతో పాటు వాటి పర్యవసానాల అంచనా;
ii. విపత్తు నిర్వహణలో నిమగ్నమయ్యే తగిన సంస్థల మధ్య, చట్టపరమైన అధికారం కలిగిన అధికారుల ద్వారా పరస్పర చర్యలు;
iii. విపత్తు నిర్వహణ రంగంలో ఉమ్మడి ప్రణాళిక, అభివృద్ధి, పరిశోధన ప్రాజెక్టుల అమలు తో పాటు, శాస్త్రీయ, సాంకేతిక ప్రచురణలు, పరిశోధనల ఫలితాల మార్పిడి;
iv. ఈ ఎం.ఓ.యు. పరిధిలో పరస్పరం అంగీకరించిన మేరకు సమాచారం, పత్రికలు లేదా ఏదైనా ఇతర ప్రచురణలతో పాటు, వీడియో, ఫోటో లకు సంబంధించిన సామాగ్రి, సాంకేతికతల మార్పిడి;
v. సంబంధిత రంగాలలో ఉమ్మడి సమావేశాలు, సదస్సులు, వర్క్ షాప్ లతో పాటు ఇతర శిక్షణా కార్యక్రమాల నిర్వహణ;
vi. విపత్తు నిర్వహణలో నిపుణులు మరియు అనుభవాల మార్పిడి;
vii. శోధన మరియు సహాయ కార్యకలాపాలలో మొదటి ప్రతిస్పందన దారుల శిక్షణ, సామర్థ్యాలను పెంపొందించడం; విపత్తు నిర్వహణ రంగంలో సామర్ద్యాన్ని పెంపొందించడానికి శిక్షణార్థులు, నిపుణుల పరస్పర మార్పిడి;
viii. సాంకేతిక సౌకర్యాలు, పరికరాలను అందించడం, ముందస్తు హెచ్చరిక వ్యవస్థలను మెరుగుపరచడం, విపత్తు నిర్వహణలో పాల్గొనే బృందాల సామర్థ్యాన్ని పెంపొందించడం కోసం పరస్పరం అంగీకరించిన విధంగా సహాయాన్ని ఇచ్చిపుచ్చుకోవడం;
ix. అత్యవసర ప్రతిస్పందన విధుల్లో పరస్పరం అంగీకరించిన విధంగా సహాయాన్ని అందించుకోవడం;
x. విపత్తు తట్టుకునే మౌలిక సదుపాయాల కల్పన కోసం పరిజ్ఞానం, నైపుణ్యాలను పరస్పరం పంచుకోవడం;
xi. అంతర్జాతీయంగా గుర్తింపు పొందిన ప్రమాణాలకు అనుగుణంగా పరస్పరం అంగీకరించిన విధంగా నాణ్యత నిర్వహణ వ్యవస్థలను అందించడం;
xii. ఉభయ పక్షాలకు చెందిన అధికారం కలిగిన అధికారులు పరస్పరం అంగీకరించిన విధంగా, విపత్తు నిర్వహణకు సంబంధించిన ఏవైనా ఇతర కార్యకలాపాలు.
భారతదేశం ప్రస్తుతం, స్విట్జర్లాండ్, రష్యా, సార్క్, జర్మనీ, జపాన్, తజికిస్తాన్, మంగోలియా, బంగ్లాదేశ్, ఇటలీ దేశాలతో విపత్తు నిర్వహణ రంగంలో సహకారం కోసం ద్వైపాక్షిక / బహుపాక్షిక ఒప్పందం / ఎం.ఓ.యు. / ఉమ్మడి అభిప్రాయం ప్రకటన / సహకారం కోసం పత్రం వంటి వాటిపై సంతకాలు చేసింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ తో జమ్ముకశ్మీర్ పబ్లిక్ సర్వీస్ కమిషన్ చైర్మన్ భేటీ
జమ్ముకశ్మీర్ పిఎస్ సికి  కొత్తగా నియమితుడైన చైర్మన్ శ్రీ బిఆర్ శర్మ శనివారం కేంద్ర సిబ్బంది వ్యవహారాలు, ప్రజా ఫిర్యాదులు, పింఛన్ల శాఖ మంత్రి డాక్టర్ జితేంద్ర సింగ్ తో సమావేశం అయ్యారు.
1984 బ్యాచ్ ఐఎఎస్ అధికారి అయిన శ్రీ బిఆర్ శర్మ గతంలోని జమ్ముకశ్మీర్ ప్రభుత్వంలో ప్రభుత్వ ప్రధాన కార్యదర్శిగా పని చేశారు. ఆ తర్వాత కేంద్రానికి డిప్యుటేషన్ పై వెళ్లారు. ఆ తర్వాత ఆయన ఎస్ఎస్ సి  చైర్మన్ గా నియమితులయ్యారు. పదవీ విరమణ అనంతరం ఆయనకు మరో రెండు సంవత్సరాల పాటు పొడిగింపు ఇచ్చారు. ఇటీవలే శ్రీ శర్మ తనకు ఎస్ఎస్ సి చైర్మన్ పదవి నుంచి విముక్తి ఇవ్వాలని డిఓపిటికి దరఖాస్తు చేశారు.
తనను కలిసిన శ్రీ బిఆర్ శర్మకు కేంద్ర మంత్రి డాక్టర్ జితేంద్ర సింగ్ శుభాకాంక్షలు తెలియచేస్తూ జమ్ము కశ్మీర్ లో నియామకాల ప్రక్రియ నిజాయతీతో పునరుద్ధరించాల్సిన అవసరం ఉన్నదని చెప్పారు. కొత్తగా ఏర్పాటైన కేంద్రపాలిత ప్రాంతం జమ్ముకశ్మీర్ పిఎస్ సి చైర్మన్ హోదాలో శ్రీ శర్మపై కీలకమైన బాధ్యత ఉన్నదని డాక్టర్ సింగ్ అన్నారు. ఆయనకు గల సుదీర్ఘమైన పరిపాలనా అనుభవం, జ్ఞానం జమ్ము కశ్మీర్ కు ఎంతో ఉపయోగపడుతుందని ఆయన అన్నారు.
నిరంతరం చక్కని మద్దతు, మార్గదర్శకం చేస్తున్నందుకు డాక్టర్ జితేంద్ర సింగ్ కు శ్రీ శర్మ కృతజ్ఞతలు తెలిపారు. ఎస్ఎస్ సి చైర్మన్ గా ఉండగా ఎంపిక ప్రక్రియ, సంబంధిత అంశాల్లో కొన్ని కీలకమైన నిర్ణయాల విషయంలో చక్కని సలహాలందించినందుకు కూడా మంత్రికి ఆయన కృతజ్ఞతలు తెలిపారు.
కోవిడ్ మహమ్మారి కారణంగా తీవ్రంగా దెబ్బ తిన్న వాతావరణంలో ఎస్ఎస్ సి ఎంపిక ప్రక్రియ కోసం తీసుకున్న పలు చర్యలను డాక్టర్ జితేంద్ర సింగ్ కు శ్రీ శర్మ వివరించారు. వివిధ స్థాయిల్లో ప్రభుత్వోద్యోగాల ఎంపిక ప్రక్రియలో పారదర్శకత, హేతుబద్ధత తీసుకువచ్చేందుకు కేంద్ర ప్రభుత్వం అత్యధిక ప్రాధాన్యత ఇస్తున్న తరుణంలో ఎంతో ప్రాధాన్యత గల ఎస్ఎస్ సి చైర్మన్ గా పని చేసే అవకాశం తనకు ఇవ్వడం ప్రత్యేక గౌరవంగా భావిస్తున్నానని శ్రీ శర్మ అన్నారు.
(Visitor Counter : 140
ప్రధాన మంత్రి కార్యాలయం
హీలియోపోలిస్ యుద్ధ స్మారకాన్ని సందర్శించిన ప్రధానమంత్రి
ప్రధానమంత్రి శ్రీ నరేంద్ర మోదీ తన ఈజిప్టు పర్యటనలో భాగంగా కైరోనగరంలోని హీలియోపోలిస్ కామన్వెల్త్ యుద్ధవీరుల శ్మశానవాటికను సందర్శించారు. మొదటి ప్రపంచ యుద్ధం నేపథ్యంలో ఈజిప్టుతోపాటు ఆడెన్ నగరంలో అమరులైన 4,300 మంది భారత వీర సైనికులకు ఈ సందర్భంగా ప్రధానమంత్రి నివాళి అర్పించారు.